Gimbutas
Gimbutas – lietuviška pavardė. Šios pavardės moteriškosios giminės formos yra: Gimbutienė (ištekėjusi moteris) ir Gimbutaitė (mergautinė pavardė). Pavardę turi šie garsesni žmonės: Gimbutas Jurgis Gimbutas – architektas, spaudos ir visuomenės veikėjas; Gimbutienė Elena Gimbutienė – agronomė, genetikė; Marija Gimbutienė (Gimbutas) – archeologė, antropologė. Pavardė, gausiau užrašyta Žemaitijoje (Varniai, Kelmė, Alsėdžiai, Papilė). Žinoma įvairiomis formomis – Gémbuta, Gémbūta, Gémbutas, Gimbùtis, Gimbū̃tis. Tai archajiškas dviskiemenis baltiškas asmenvardis – pirmasis sandas gim- (gem-) greičiausiai yra iš gin- (< gi̇̀nti „atremti puolimą, užstoti…“), o antrasis siejamas su liet. bū́ti, būti̇̀s, bùtas, prūs. būton „būti“ ir pan.